Det danske mobilmærke Lumigon er klar med en shop-in-shop butik i samarbejde med Phoneium. Det oplyser Lumigon på deres Facebook-side.
I butikken vil du kunne opleve Lumigons seneste smartphone, Lumigon T3, samt alle producentens headsets.
Butikken er placeret i Farum på bytorvet, og udover en demonstration af alle produkterne, står personalet også klar til hjælp med de spørgsmål, du måtte have.
Lumigon håber selvfølgelig på, at denne shop-in-shop vil hjælpe til at udbrede deres kendskab i landet, men om det reelt vil virke, ja det er svært at sige.
Ikke desto mindre er Lumigon nu klar i butikken, og du kan finde den her:
Phoneium, Farum Bytorv 41, 3520 Farum
Læs mere om butikken på Lumigons Facebook-side her.